Акциа ахықәкы хада – аҵаҩцәа рлеишәатәии рдоуҳатәи аҟазшьақәа реихаҳара, апатриотизм рылааӡара, ақалақь аҭоурых иааизакны атәыла аҭоурых ишахәҭаку деилыркаара.
1992-1993 шш. Аԥсны Аџьынџьтәылатәи еибашьра аҿы Аиааира агара Амш 29-шықәса ахыҵра аламҭалазы Аҟәа ақалақь ашколқәеи ахәыҷбаҳчақәеи зегьы рыҟны агәалашәаратә акциақәа мҩаԥгахоит, аветеранцәа рԥыларақәа, акласстә сааҭқәа, «афырхаҵара аурокқәа», ашьыжьқәгыларақәа, уҳәа убас ирацәаны.
«Арҭ аусмҩаԥгатәқәа аибашьра аветеранцәеи атыл афырхацәеи ргәалашәара адагьы, урҭ ахәыҷқәа Аԥсны жәлар рџьынџьтәылатәи еибашьреи аԥсадгьыл ахьчаҩцәеи рҭоурых атәы аилкаара азы алшарақәа рзаԥнаҵоит», - ҳәа иазгәарҭоит Аҟәа ақалақь Ахадара, аҵарадырра Аубарҭа аҿы.